Avis juridique important

|

31985L0577

Neuvoston direktiivi 85/577/ETY, annettu 20 päivänä joulukuuta 1985, muualla kuin elinkeinonharjoittajan toimitiloissa neuvoteltuja sopimuksia koskevasta kuluttajansuojasta

Virallinen lehti nro L 372 , 31/12/1985 s. 0031 - 0033 Suomenk. erityispainos Alue 15 Nide 7 s. 0083  Espanjank. erityispainos: Luku 15 Nide 6 s. 0131  Ruotsink. erityispainos Alue 15 Nide 7 s. 0083  Portugalink. erityispainos: Luku 15 Nide 6 s. 0131

NEUVOSTON DIREKTIIVI,annettu 20 päivänä joulukuuta 1985,muualla kuin elinkeinonharjoittajan toimitiloissa neuvoteltuja sopimuksia koskevasta kuluttajansuojasta (85/577/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 100 artiklan,ottaa huomioon komission ehdotuksen(1),ottaa huomioon Euroopan parlamentin lausunnon(2),ottaa huomioon talous- ja sosiaalikomitean lausunnon(3),sekä katsoo, ettäsopimuksen tekeminen tai yksipuolisen sitoumuksen antaminen elinkeinonharjoittajan ja kuluttajan välillä muualla kuin elinkeinonharjoittajan toimitiloissa on jäsenvaltioissa yleinen kaupankäynnin muoto ja että tällaisiin sopimuksiin ja sitoumuksiin sovellettava lainsäädäntö on erilaista eri jäsenvaltioissa,tämän lainsäädännön erilaisuus saattaa suoraan vaikuttaa yhteismarkkinoiden toimintaan, minkä vuoksi on syytä lähentää tämän alan lainsäädäntöä,Euroopan talousyhteisön alustavassa toimintaohjelmassa kuluttajansuojaa ja kuluttajavalistusta koskevaksi politiikaksi(4) edellytetään erityisesti sen 24 ja 25 kohdassa tarpeellisten toimenpiteiden toteuttamista kuluttajien suojaamiseksi sopimattomalta kaupantekomenettelyltä kotimyynnissä; Euroopan talousyhteisön toisessa toimintaohjelmassa kuluttajansuojaa ja kuluttajavalistusta koskevaksi politiikaksi(5) vahvistettiin, että alustavassa toimintaohjelmassa mainittuja toimenpiteitä ja painopistealoja noudatetaan,muualla kuin elinkeinonharjoittajan toimitiloissa solmittujen sopimusten erityispiirteenä on, että yleensä elinkeinonharjoittaja tekee aloitteen sopimusneuvotteluista, joihin kuluttaja ei ole valmistautunut tai joita hän ei ole osannut odottaa; usein kuluttaja ei voi vertailla tarjouksen laatua ja hintaa muihin tarjouksiin; tämä yllättävyys ei ole ominaista vain kotimyynnille, vaan myös muille sopimuksille, jotka elinkeinonharjoittaja tekee toimitilojensa ulkopuolella,kuluttajalla tulisi olla peruuttamisoikeus vähintään seitsemän päivän pituisena aikana, jotta hän voisi arvioida sopimuksen aiheuttamia velvoitteita,on tarpeen toteuttaa aiheelliset toimenpiteet sen varmistamiseksi, että kuluttaja saa kirjallisesti tiedon tästä harkinta-ajasta, jajäsenvaltioiden vapautta pitää voimassa tai ottaa käyttöön täydellinen tai osittainen kielto solmia sopimuksia muualla kuin elinkeinonharjoittajan toimitiloissa, sikäli kuin ne pitävät sitä kuluttajien edun mukaisena, ei ole suotavaa rajoittaa,ON ANTANUT TÄMÄN DIREKTIIVIN:1 artikla 1 Tätä direktiiviä sovelletaan sellaisiin elinkeinonharjoittajien ja kuluttajien välisiin sopimuksiin tavaran toimittamisesta tai palvelun suorittamisesta, jotka on tehty- elinkeinonharjoittajan toimitilojensa ulkopuolelle järjestämällä tutustumiskäynnillä tai- elinkeinonharjoittajan käydessäi) kuluttajan tai toisen kuluttajan kotona taiii) kuluttajan työpaikalla,jos käynnin aiheena ei ole kuluttajan nimenomainen kutsu.2 Tätä direktiiviä sovelletaan myös sopimuksiin muiden kuin niiden tavaroiden toimittamisesta tai palvelujen suorittamisesta, joita kuluttajan elinkeinonharjoittajalle esittämässä vierailukutsussa tarkoitettiin, jos kuluttaja kutsuessaan elinkeinonharjoittajan ei tiennyt eikä kohtuudella voinut tietää, että näiden muiden tavaroiden toimittaminen tai palvelujen suorittaminen kuuluu elinkeinonharjoittajan elinkeinon tai ammatin harjoittamiseen.3 Tätä direktiiviä sovelletaan myös sopimuksiin, jotka perustuvat kuluttajan 1 tai 2 kohdassa tarkoitettuja olosuhteita vastaavissa olosuhteissa tekemään tarjoukseen, vaikka tämä tarjous ei sitoisi kuluttajaa ennen kuin elinkeinonharjoittaja on hyväksynyt sen.4 Tätä direktiiviä sovelletaan myös kuluttajan 1 tai 2 kohdassa tarkoitettuja olosuhteita vastaavissa olosuhteissa tekemään sopimustarjoukseen, jos se sitoo kuluttajaa.2 artikla Tässä direktiivissä:- `kuluttajalla` tarkoitetaan luonnollista henkilöä, jonka tässä direktiivissä tarkoitettujen oikeustoimien ei voida katsoa liittyvän hänen elinkeinonsa tai ammattinsa harjoittamiseen;- `elinkeinonharjoittajalla` tarkoitetaan luonnollista henkilöä tai oikeushenkilöä, joka suorittaa kyseisen oikeustoimen elinkeinon tai ammatin harjoittajana, sekä jokaista, joka toimii elinkeinonharjoittajan nimissä tai lukuun.3 artikla 1 Jäsenvaltiot voivat päättää, että tätä direktiiviä sovelletaan ainoastaan sellaisiin sopimuksiin, joiden mukaan kuluttajalta veloitettava korvaus ylittää määrätyn rahamäärän. Tämä rahamäärä ei saa olla enemmän kuin 60 ECUa.Neuvosto arvioi komission ehdotuksesta tämän rahamäärän ja tarvittaessa muuttaa sitä ensimmäisen kerran viimeistään neljän vuoden kuluttua tämän direktiivin tiedoksi antamisesta ja sen jälkeen joka toinen vuosi yhteisön talouskehityksen ja rahaolojen kehityksen perusteella.2 Tätä direktiiviä ei sovelleta:a) sopimuksiin kiinteistön rakentamisesta, myymisestä tai vuokraamisesta taikka sopimuksiin muusta oikeudesta kiinteään omaisuuteen.Sopimuksiin tavaroiden toimittamisesta ja niiden liittämisestä kiinteistöön taikka kiinteistön korjaamisesta sovelletaan kuitenkin tätä direktiiviä;b) sopimuksiin, joiden nojalla kotiinkantaja toimittaa säännöllisesti elintarvikkeita, juomia tai muita kotitalouksien päivittäistavaroita;c) sopimuksiin tavaroiden toimittamisesta tai palvelujen suorittamisesta, jos seuraavat kolme edellytystä täyttyvät:i) sopimus on tehty sellaisen elinkeinonharjoittajan toimittaman luettelon perusteella, johon kuluttaja on voinut perehtyä ilman, että elinkeinonharjoittajan edustaja olisi ollut läsnä,ii) elinkeinonharjoittajan edustajan ja kuluttajan yhteydenpito, joka liittyy tähän tai johonkin myöhempään oikeustoimeen, on tarkoitettu jatkuvaksi,iii) sekä luettelosta että sopimuksesta käy kuluttajalle selkeästi ilmi hänen oikeutensa palauttaa tavarat myyjälle määräajassa, joka on vähintään seitsemän päivää niiden vastaanottamisesta, tai muuten peruuttaa sopimus samassa määräajassa ilman muuta velvoitetta kuin kohtuullinen huolenpito tavaroista;d) vakuutussopimuksiin;e) arvopapereita koskeviin sopimuksiin.3 Poiketen siitä, mitä 1 artiklan 2 kohdassa säädetään, jäsenvaltiot voivat olla soveltamatta tätä direktiiviä sopimuksiin sellaisten tavaroiden toimittamisesta tai palvelujen suorittamisesta, joilla on välitön yhteys kuluttajan elinkeinonharjoittajalle esittämässä vierailukutsussa tarkoitettuihin tavaroihin ja palveluihin.4 artikla Elinkeinonharjoittajan on annettava kuluttajalle kirjallinen ilmoitus, josta käy ilmi tämän oikeus peruuttaa edellä 1 artiklassa tarkoitettu oikeustoimi 5 artiklan mukaisessa määräajassa sekä sen henkilön nimi ja osoite, jota kohtaan tätä oikeutta käytetään.Ilmoitus tulee päivätä ja siinä on oltava sopimuksen yksilöimiseksi tarvittavat tiedot. Se on luovutettava kuluttajalle:a) edellä 1 artiklan 1 kohdassa tarkoitetussa tapauksessa sopimuksen tekohetkellä;b) edellä 1 artiklan 2 kohdassa tarkoitetussa tapauksessa viimeistään sopimuksen tekohetkellä;c) edellä 1 artiklan 3 ja 4 kohdassa tarkoitetussa tapauksessa, kun kuluttaja tekee tarjouksen.Jäsenvaltioiden on huolehdittava, että niiden kansallisessa lainsäädännössä säädetään aiheellisista kuluttajansuojatoimenpiteistä tilanteissa, joissa tässä artiklassa mainittuja tietoja ei ole annettu.5 artikla 1 Kuluttajalla on oikeus peruuttaa sitoumuksensa antamalla peruuttamisilmoitus määräajassa, joka on vähintään seitsemän päivää 4 artiklassa tarkoitetun ilmoituksen vastaanottamisesta, ja noudattaen kansallisen lainsäädännön mukaista menettelyä. Määräajan noudattamiseksi riittää peruuttamisilmoituksen lähettäminen ennen kyseisen määräajan päättymistä.2 Peruuttamisilmoituksen antaminen vapauttaa kuluttajan kaikista peruutetun sopimuksen mukaisista velvoitteista.6 artikla Kuluttaja ei voi luopua hänelle tämän direktiivin mukaan kuuluvista oikeuksista.7 artikla Jos kuluttaja käyttää peruuttamisoikeuttaan, peruuttamisen oikeusvaikutuksiin sovelletaan kansallista lainsäädäntöä, erityisesti tavaroista ja palveluista suoritetun vastikkeen ja vastaanotettujen tavaroiden palauttamista koskevia säännöksiä.8 artikla Tämä direktiivi ei estä jäsenvaltioita antamasta tai pitämästä voimassa säännöksiä, jotka antavat kuluttajille tässä direktiivissä tarkoitettujen kysymysten osalta tehokkaamman suojan.9 artikla 1 Jäsenvaltioiden on toteutettava tämän direktiivin noudattamisen edellyttämät toimenpiteet 24 kuukauden kuluessa sen tiedoksi antamisesta(6). Niiden on ilmoitettava tästä komissiolle viipymättä.2 Jäsenvaltioiden on huolehdittava, että niiden tässä direktiivissä tarkoitetuista kysymyksistä antamat keskeiset kansalliset säännökset toimitetaan komissiolle kirjallisina.10 artikla Tämä direktiivi on osoitettu kaikille jäsenvaltioille.Tehty Brysselissä 20 päivänä joulukuuta 1985Neuvoston puolestaPuheenjohtajaR. KRIEPS(1) EYVL N:o C 22, 29.1.1977, s. 6; EYVL N:o 127, 1.6.1978, s. 6(2) EYVL N:o C 241, 10.10.1977, s. 26(3) EYVL N:o C 180, 18.7.1977, s. 39(4) EYVL N:o C 92, 25.4.1975, s. 2(5) EYVL N:o C 133, 3.6.1981, s. 1(6) Tämä direktiivi on annettu tiedoksi jäsenvaltioille 23 päivänä joulukuuta 1985.


Avis juridique important

|

31979L0196

Neuvoston direktiivi 79/196/ETY, annettu 6 päivänä helmikuuta 1979, räjähdysvaarallisissa tiloissa käytettäviä, tietyn tyyppisellä suojauksella varustettuja sähkölaitteita koskevan jäsenvaltioiden lainsäädännön lähentämisestä

Virallinen lehti nro L 043 , 20/02/1979 s. 0020 - 0022 Suomenk. erityispainos Alue 13 Nide 9 s. 0158  Kreikank. erityispainos: Luku 13 Nide 8 s. 0042  Ruotsink. erityispainos Alue 13 Nide 9 s. 0158  Espanjank. erityispainos: Luku 13 Nide 9 s. 0204  Portugalink. erityispainos: Luku 13 Nide 9 s. 0204

NEUVOSTON DIREKTIIVI,annettu 6 päivänä helmikuuta 1979,räjähdysvaarallisissa tiloissa käytettäviä, tietyn tyyppisellä suojauksella varustettuja sähkölaitteita koskevan jäsenvaltioiden lainsäädännön lähentämisestä (79/196/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 100 artiklan,ottaa huomioon komission ehdotuksen(1),ottaa huomioon Euroopan parlamentin lausunnon(2),ottaa huomioon talous- ja sosiaalikomitean lausunnon(3),sekä katsoo, ettävoimassa oleva kansallinen lainsäädäntö räjähdysvaarallisissa tiloissa käytettävien sähkölaitteiden turvallisuuden varmistamiseksi on eri jäsenvaltioissa erilainen; tämä muodostaa kaupan esteen; tätä lainsäädäntöä olisi sen vuoksi lähennettävä,räjähdysvaarallisissa tiloissa käytettäviä sähkölaitteita koskevan jäsenvaltioiden lainsäädännön lähentämisestä 18 päivänä joulukuuta 1975 annetussa neuvoston direktiivissä 76/117/ETY(4) säädetään erityisesti niistä tarkastusmenettelyistä, joita näihin laitteisiin on sovellettava, jotta niitä voidaan tuoda maahan, saattaa markkinoille ja käyttää vapaasti sen jälkeen, kun ne on testattu ja varustettu säädetyllä merkillä ja merkinnällä,direktiivin 76/117/ETY 4 artiklan 4 kohdassa säädetään, että erityisdirektiiveissä eritellään kaikissa jäsenvaltioissa näihin laitteisiin sovellettavat yhdenmukaistetut standardit,direktiivin 76/117/ETY 5 artiklassa säädetään, että erityisdirektiiveissä nimenomaisesti eritellään, mitkä säännökset voidaan mukauttaa tekniikan kehitykseen kyseisen direktiivin 7 artiklassa säädettyä menettelyä noudattaen,direktiivin 76/117/ETY 8 artiklan 1 kohdan 2 alakohdassa ja 9 artiklan 5 kohdassa säädetään, että jäljennökset vaatimustenmukaisuustodistuksista ja tarkastustodistuksista toimitetaan vain jäsenvaltioille; varmistaakseen näiden laitteiden vapaan liikkuvuuden komission olisi voitava julkaista otteita näistä todistuksista Euroopan yhteisöjen virallisessa lehdessä; tämän vuoksi on tarpeen, että myös komissio saa edellä tarkoitetut jäljennökset, jadirektiivin 76/117/ETY 8 artiklan 2 kohdassa ja 9 artiklan 6 kohdassa säädetään todistuksen peruuttamismenettelystä; jäsenvaltioille, komissiolle ja asianosaiselle olisi ilmoitettava tällaisesta peruutuksesta ja sen syistä,ON ANTANUT TÄMÄN DIREKTIIVIN:1 artiklaTätä direktiiviä sovelletaan sellaisiin räjähdysvaarallisissa tiloissa käytettäviin sähkölaitteisiin, jotka on varustettu yhdellä tai useammalla seuraavista suojaustyypeistä:- öljytäytteinen rakenne "o";- suojatuuletteinen rakenne "p";- hiekkatäytteinen rakenne "q";- räjähdyspaineen kestävä rakenne "d";- varmennettu rakenne "e";- luonnostaan vaaraton rakenne "i".2 artikla1. Jäsenvaltiot eivät saa sähkölaitteen suunnittelua ja rakennetta koskevien turvallisuusvaatimusten perusteella kieltää sellaisten räjähdysvaarallisissa tiloissa käytettävien sähkölaitteiden myyntiä, vapaata liikkuvuutta tai käyttöä asianmukaiseen tarkoitukseen, jotka ovat tämän direktiivin ja direktiivin 76/117/ETY säännösten mukaisia tämän direktiivin soveltamisalaan kuuluvien turvallisuusnäkökohtien osalta.2. Niiden turvallisuusnäkökohtien osalta, jotka eivät kuulu tämän direktiivin soveltamisalaan, sovelletaan edelleen kansallisia säännöksiä, jollei asiasta ole yhteisön säännöksiä.3 artiklaTässä direktiivissä direktiivin 76/117/ETY 4 artiklan 4 kohdassa tarkoitetuilla yhdenmukaistetuilla standardeilla tarkoitetaan tämän direktiivin liitteessä 1 lueteltuja standardeja.4 artikla1. Räjähdysvaarallisissa tiloissa käytettäviin sähkölaitteisiin sovelletaan direktiivin 76/117/ETY 4 artiklan 1 kohdassa säädettyjä menettelyjä. Näiden menettelyjen yhteydessä hyväksytyille tarkastuslaitoksille toimitettavat tiedot ovat salassapidettäviä.2. Tämän direktiivin tarkoitusta varten direktiivin 76/117/ETY 4 artiklan 1 kohdassa ja 10 artiklassa tarkoitetun yhteisön tunnusmerkin on oltava liitteen II mukainen; tämä merkki on kiinnitettävä jokaiseen laiteyksikköön siten, että se on näkyvä, helposti luettava ja kestävä.3. Jäsenvaltioiden on toteutettava kaikki tarvittavat toimenpiteet sellaisten merkkien ja merkintöjen käytön kieltämiseksi tämän direktiivin soveltamisalaan kuuluvissa laitteissa, jotka voidaan sekoittaa liitteessä II olevaan merkkiin.5 artiklaDirektiivin 76/117/ETY 5 artiklan 1 kohdan mukaisesti liitteissä I ja II tarkoitettujen yhdenmukaistettujen standardien sisältöä voidaan muuttaa direktiivin 76/117/ETY 7 artiklassa säädettyä menettelyä noudattaen.6 artikla1. Yhden kuukauden kuluessa vaatimustenmukaisuustodistuksen tai tarkastustodistuksen antamispäivästä kyseisen todistuksen jäljennös on toimitettava komissiolle, jonka on pyynnöstä saatava myös jäljennökset laitteen lopullisista teknisistä eritelmistä sekä laitteelle suoritettujen testien ja tarkastusten tarkastuspöytäkirjoista. Näitä tietoja on käsiteltävä luottamuksellisina.2. Komissio varmistaa, että otteet näiden todistusten olennaisista kohdista julkaistaan Euroopan yhteisöjen virallisessa lehdessä.7 artikla1. Jos tarkastuslaitos, joka on antanut vaatimustenmukaisuustodistuksen tai tarkastustodistuksen, peruuttaa todistuksen direktiivin 76/117/ETY 8 artiklan 2 kohdassa ja 9 artiklan 6 kohdassa säädetyistä syistä, sen on ilmoitettava asiasta muille jäsenvaltioille ja komissiolle. Tällaisen peruutuksen syyt on esitettävä yksityiskohtaisesti. Ilmoitus peruutuksesta on julkaistava 6 artiklan 2 kohdan mukaisesti.2. Edellä tarkoitetuista vaatimustenmukaisuustodistusten tai tarkastustodistusten peruutuksista ja todistusten epäämisistä on viipymättä ilmoitettava asianosaiselle, samoin kuin jäsenvaltioissa voimassa olevan lainsäädännön mukaan hänen käytettävissään olevista muutoksenhakukeinoista ja määräajoista muutoksenhaulle.8 artiklaJäsenvaltioiden on saatettava tämän direktiivin noudattamisen edellyttämät säännökset voimaan 18 kuukauden kuluessa tämän direktiivin tiedoksi antamisesta ja ilmoitettava tästä komissiolle viipymättä.Jäsenvaltioiden on huolehdittava, että niiden tässä direktiivissä tarkoitetuista kysymyksistä antamat kansalliset säännökset toimitetaan kirjallisina komissiolle.9 artiklaTämä direktiivi on osoitettu kaikille jäsenvaltioille.Tehty Brysselissä 6 päivänä helmikuuta 1979.Neuvoston puolestaPuheenjohtajaJ. FRANÇOIS-PONCET(1) EYVL N:o C 4, 6.1.1978, s. 2(2) EYVL N:o C 131, 5.6.1978, s. 84(3) EYVL N:o 269, 13.11.1978, s. 45(4) EYVL N:o L 24, 30.1.1976, s. 45LIITE IYHDENMUKAISTETUT STANDARDITYhdenmukaistetut standardit, joiden mukaisia laitteiden on oltava, järjestelmän suojauksesta riippuen, ovat seuraavassa taulukossa tarkoitettuja Euroopan standardeja.>TAULUKON PAIKKA>LIITE IISELVÄSTI EROTTUVA YHTEISÖN TUNNUSMERKKI >VIITTAUS KAAVIOON>>VIITTAUS KAAVIOON>


Avis juridique important

|

31981L1015

Neuvoston direktiivi 81/1015/ETY, annettu 15 päivänä joulukuuta 1981, tilastotietojen keruusta jäsenvaltioissa tiettyjen hedelmälajien viljelmien tuotantomahdollisuuksien määrittämiseksi annetun direktiivin 76/625/ETY muuttamisesta

Virallinen lehti nro L 367 , 23/12/1981 s. 0031 - 0031 Suomenk. erityispainos Alue 3 Nide 14 s. 0097  Espanjank. erityispainos: Luku 03 Nide 23 s. 0247  Ruotsink. erityispainos Alue 3 Nide 14 s. 0097  Portugalink. erityispainos: Luku 03 Nide 23 s. 0247

NEUVOSTON DIREKTIIVI,annettu 15 päivänä joulukuuta 1981,tilastotietojen keruusta jäsenvaltioissa tiettyjen hedelmälajien viljelmien tuotantomahdollisuuksien määrittämiseksi annetun direktiivin 76/625/ETY muuttamisesta (81/1015/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 43 artiklan,ottaa huomioon komission ehdotuksen(),ottaa huomioon Euroopan parlamentin lausunnon(),sekä katsoo, ettäjäsenvaltiot esittävät direktiivin 76/625/ETY(), sellaisena kuin se on viimeksi muutettuna vuoden 1979 liittymisasiakirjalla, mukaisesti suoritetun tietojen keruun tulokset tuotantoalueittain eikä kyseisen direktiivin liitteessä olevan aluejakoluettelon mukaan,kokemus on osoittanut, että tietyillä jäsenvaltioilla on vaikeuksia noudattaa kyseisen direktiivin 5 artiklan 1 kohdassa ja 6 artiklan 1 kohdassa mainittua määräpäivää, minkä vuoksi olisi säädettävä pidempi määräaika,on suotavaa, että kyseisen 5 artiklan 1 kohdassa tarkoitetut vuosittaiset arviot hedelmänviljelystä poistetuista alueista eritellään lajikkeittain,erityisten olosuhteiden takia tietyn jäsenvaltion ei ole mahdollista kerätä vuoden 1982 tietojen keruun yhteydessä tietoja tiheysluokittain, ja on ilmeisesti aiheellista myöntää tälle jäsenvaltiolle vuoden 1982 tietojen keruuta koskeva poikkeus, jaolisi määritettävä yhteisön rahoitusosuus niistä menoista, joihin Kreikan on myönnyttävä vuoden 1982 tietojen keruun osalta,ON ANTANUT TÄMÄN DIREKTIIVIN:1 artikla Muutetaan direktiivi 76/625/ETY seuraavasti:1. Lisätään 2 artiklan 1 kohdan C alakohtaan seuraavaa:"Vuoden 1982 tietojen keruun osalta Yhdistyneen kuningaskunnan ei kuitenkaan tarvitse määritellä istutustiheyttä."2. Poistetaan 4 artiklan 2 kohdan toinen alakohta.3. Korvataan 5 artiklan 1 kohdan ensimmäinen alakohta seuraavasti:"Jäsenvaltiot arvioivat joka vuosi 1 artiklan 1 kohdassa tarkoitettujen hedelmälajien viljelmien pinta-alat, jotka on poistettu viljelystä niiden alueella, ja toimittavat arviointiensa tulokset komissiolle tiedoksi viimeistään seuraavan vuoden maaliskuun 31 päivänä. Nämä tiedot on mahdollisuuksien mukaan eriteltävä lajikkeittain."4. Korvataan 5 artiklan 1 kohdan toisessa alakohdassa ilmaisu "viimeistään 31 päivänä joulukuuta" ilmaisulla "viimeistään seuraavan vuoden maaliskuun 31 päivänä".5. Korvataan 6 artiklan 1 kohta seuraavasti:"1. Jäsenvaltiot arvioivat joka vuosi alueelleen istutetut 1 artiklan 1 kohdassa tarkoitettujen hedelmälajien viljelmät ja toimittavat arviointiensa tulokset komissiolle tiedoksi viimeistään seuraavan vuoden 31 päivänä maaliskuuta. Nämä arviot on mahdollisuuksien mukaan eriteltävä lajikkeittain."6. Lisätään 10 artiklan 1 kohtaan jäsenvaltioiden luettelon loppuun alakohta seuraavasti:"Rahoitusosuus vuonna 1982 suoritettavasta tietojen keruusta Kreikalle aiheutuneista menoista on kirjattava Euroopan yhteisöjen talousarvioon 85 000 ecun enimmäismäärään asti."7. Kumotaan liite.2 artikla Tämä direktiivi on osoitettu kaikille jäsenvaltioille.Tehty Brysselissä 15 päivänä joulukuuta 1981.Neuvoston puolestaPuheenjohtajaP. WALKER() EYVL N:o C 246, 26.9.1981, s. 3() EYVL N:o C 327, 14.12.1981, s. 79() EYVL N:o L 218, 11.8.1976, s. 10


Avis juridique important

|

31984L0529

Neuvoston direktiivi 84/529/ETY, annettu 17 päivänä syyskuuta 1984, sähköllä toimivia hissejä koskevan jäsenvaltioiden lainsäädännön lähentämisestä

Virallinen lehti nro L 300 , 19/11/1984 s. 0086 - 0094 Suomenk. erityispainos Alue 13 Nide 14 s. 0088  Espanjank. erityispainos: Luku 13 Nide 18 s. 0096  Ruotsink. erityispainos Alue 13 Nide 14 s. 0088  Portugalink. erityispainos: Luku 13 Nide 18 s. 0096

NEUVOSTON DIREKTIIVI,annettu 17 päivänä syyskuuta 1984,sähköllä toimivia hissejä koskevan jäsenvaltioiden lainsäädännön lähentämisestä (84/529/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 100 artiklan,ottaa huomioon komission ehdotuksen(1),ottaa huomioon Euroopan parlamentin lausunnon(2),ottaa huomioon talous- ja sosiaalikomitean lausunnon(3),sekä katsoo, ettäsähköllä toimivien hissien rakentamista ja tarkastusta koskevat jäsenvaltioissa velvoittavat säännökset eroavat toisistaan jäsenvaltioittain ja ovat sen vuoksi näiden hissien kaupan esteenä; tämän vuoksi on tarpeen lähentää näitä säännöksiä,asennusta koskevat säännöt, ennen käyttöönottoa tehdyn tarkastuksen aikana tehdyt testit sekä näille laitteille tehdyt toimivuus- ja suorituskykytarkastukset vaikuttavat niiden valmistukseen; edellä tarkoitetut säännöt ovat eri jäsenvaltioissa erilaisia, ja sen vuoksi myös ne on yhdenmukaistettava, janostolaitteiden ja mekaanisten käsittelylaitteiden yleisiä säännöksiä koskevan jäsenvaltioiden lainsäädännön lähentämisestä 17 päivänä syyskuuta 1984 annetussa neuvoston direktiivissä 84/528/ETY(4) on säädetty erityisesti näiden laitteiden ETY-tyyppitarkastuksen ja ETY-tarkastuksen menettelytavoista; kyseisen direktiivin mukaan on tarpeen säätää tekniset vaatimukset, jotka sähköllä toimivien hissien ja niiden olennaisten osien (lukituslaitteet, kuilun ovet, nopeudenrajoittimet, tarraimet, hydrauliset puskurit) on täytettävä, jotta niitä voidaan vapaasti tuoda maahan, saattaa markkinoille ja käyttää sen jälkeen, kun niille on tehty tarvittavat tarkastukset ja niissä on vaaditut merkit ja merkinnät,ON ANTANUT TÄMÄN DIREKTIIVIN:1 artikla1. Tätä direktiiviä sovelletaan kiinteästi asennettuihin sähköllä toimiviin tiettyjä tasoja palveleviin nostolaitteisiin, joissa on henkilöiden tai henkilöiden ja tavaroiden kuljettamiseen suunniteltu kori, jota kannattavat köydet tai ketjut ja joka liikkuu ainakin osittain pystysuorassa tai pystysuoran suhteen enintään viisitoista astetta kallistettuina olevien johteiden välissä, jäljempänä "hisseihin".2. Tätä direktiiviä ei sovelleta:- hisseihin, jotka on erityisesti suunniteltu sotilaallisiin tai tieteellisiin tarkoituksiin tai joita käytetään kalustona laivoissa, avomerellä malminetsintä- ja öljynporauslautoilla, kaivoksissa tai radioaktiivisten aineiden käsittelyssä;- hisseihin, jotka on tarkoitettu yksinomaan tavaroiden kuljetukseen;- henkilö-, tavara- tai huoltohisseihin, jotka eivät ole sähkömoottorikäyttöisiä, nestetoimisiin laitteisiin (erityisesti hydrauliset tai öljyhissit), tai mihinkään seuraavista nostolaitteista: paternosterit, hammastankohissit, ruuvihissit, teattereiden nostolaitteet, lastauslaitteet, nostovaunut (kieppivaunut), rakennus- tai julkisten työmaiden hissit ja tavaranosturit, rakennus- tai huoltolaitteet sekä hissit, jotka on erityisesti rakennettu vammaisten kuljetukseen.2 artikla1. Jäsenvaltio ei saa tämän direktiivin vaatimuksia koskevilla perusteilla estää, kieltää tai rajoittaa tämän direktiivin ja direktiivin 84/528/ETY vaatimukset täyttävien hissien asennusta ja käyttöönottoa, edellä sanotun kuitenkaan rajoittamatta, mitä jäljempänä 3 artiklassa säädetään. Sellaisissa jäsenvaltioissa, joissa vaaditaan hyväksymistarkastukset ennen kuin hissi voidaan ottaa käyttöön, niiden yhteisön säännösten mukaisuus on todettava tämän direktiivin ja direktiivin 84/528/ETY säännösten mukaisesti suoritetuilla tarkastuksilla ja testauksilla.Näiden jäsenvaltioiden on nimettävä kansallisten säännöstensä mukaisesti toimivaltaiset tarkastuslaitokset suorittamaan edellä tarkoitettuja testejä ja tarkastuksia.2. Tämän direktiivin säännöksillä ei puututa yhteisön tai kansallisiin talonrakentamista, ja erityisesti palontorjuntaa, koskeviin toimenpiteisiin, lukuun ottamatta niitä tapauksia, joissa ne tässä suhteessa kuuluvat tämän direktiivin vaatimusten soveltamisalaan.3. Jos jäsenvaltio vaatii lupaa ennen asennusta, lupapyyntö on tutkittava tämän direktiivin säännösten mukaisesti.4. Tarkastukset ja testit, jotka tehdään määräajoin osana hissin huoltoa tai laajan muutostyön seurauksena, on tehtävä kansallisten säännösten mukaisesti; tämän direktiivin soveltamisalaan kuuluvien hissien osalta nämä tarkastukset ja testit eivät saa olla tiukempia kuin liitteessä tarkoitetut tarkastukset ja testit.3 artikla1. Liitteessä II esitetyt hissien osat on toimitettava ETY-tyyppitarkastukseen ja ETY-tarkastukseen direktiivin 84/528/ETY mukaisesti.2. Jäsenvaltio ei saa estää, kieltää tai rajoittaa kyseisten hissien osien markkinoille saattamista tai käyttöä rakentamisessa ja asennuksissa, jos ne ovat tarkastetun tyypin mukaisia ja niissä on ETY-tyyppitarkastusmerkki ja niiden liitteenä on valmistajan antama vaatimustenmukaisuustodistus, joka on direktiivin 84/528/ETY liitteessä IV esitetyn mallin mukainen.3. ETY-tyyppitarkastustodistus, jossa vahvistetaan, että osan tyyppi täyttää yhteisön vaatimukset, on voimassa 10 vuoden ajan ja se voidaan pyynnöstä uusia 10 vuoden jaksoiksi.4 artiklaJäsenvaltioiden on toteutettava kaikki tarvittavat toimenpiteet sen varmistamiseksi, että osat voidaan alistaa ETY-tyyppitarkastukseen ja että 3 artiklassa tarkoitettu ETY-tyyppitarkastustodistus, jonka malli on liitteessä III, annetaan, jos nämä osat täyttävät liitteessä I olevat tekniset vaatimukset.5 artiklaKaikki muutokset, jotka ovat tarpeen tämän direktiivin liitteiden tekniikan kehitykseen mukauttamiseksi, on annettava direktiivin 84/528/ETY 22 artiklan mukaisesti.6 artikla1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 24 kuukauden kuluessa tämän direktiivin tiedoksi antamisesta(5). Niiden on ilmoitettava tästä komissiolle viipymättä.2. Jäsenvaltioiden on huolehdittava, että niiden tässä direktiivissä tarkoitetuista kysymyksistä antamat kansalliset säännökset toimitetaan kirjallisina komissiolle.7 artiklaTämä direktiivi on osoitettu kaikille jäsenvaltioille.Tehty Brysselissä 17 päivänä syyskuuta 1984.Neuvoston puolestaPuheenjohtajaP. BARRY(1) EYVL N:o C 221, 29.9.1975, s. 1(2) EYVL N:o C 7, 12.1.1976, s. 37(3) EYVL N:o C 131, 12.6.1976, s. 31(4) EYVL N:o L 300, 19.11.1984, s. 72(5) Tämä direktiivi on annettu tiedoksi jäsenvaltioille 26 päivänä syyskuuta 1984.LIITE ITEKNISET VAATIMUKSET1 Laitteiden, joita tarkoitetaan 1 artiklan 1 kohdassa täytyy, lukuunottamatta alla 2 kohdassa tarkoitettuja kappaleita, olla Euroopan standardisointikomitean antaman, sähkötoimisia hissejä koskevan standardin EN 81-1 (14 päivä lokakuuta 1977 painos) mukaisia.2 Tätä standardia sovelletaan seuraavin muutoksin:- Kohta 2Korvataan viitteet HD 25, HD 223 ja HD 224 viitteellä HD 384, kohta 2.- Kappale 5.7.1 Vapaat ylätilat veto- ja pakkokäyttöisille hisseille.Muutetaan seuraavasti:"5.7.1.1 Kun vastapaino lepää täysin puristuneen puskurin päällä, seuraavat neljä ehtoa on täytyttävä samanaikaisesti:a) korin ohjattu liike, yhä mahdollista ylöspäin, on oltava ... (ei muutosta);b) kohdan 8.13.1 b alakohdassa tarkoitetun alueen yläpuolella olevan vapaan korkeuden on oltava vähintään ... (ei muutosta);c) vapaa etäisyys kuilun katon alempien osien välillä ja;1. ... (ei muutoksia),2. ... (ei muutoksia);d) korin yläpuolisen tilan on oltava riittävä, jotta siihen mahtuu yhdellä sivullaan lepäävä suorakulmainen laatikko, jonka mitat ovat vähintään 0,5 × 0,6 × 0,8 m.5.7.2.2 Kun yläpuskurit ... (ei muutoksia):a) vapaan tilan kohdan 8.13.1 b alakohdassa tarkoitetun tilan yläpuolella ei saa olla pienempi kuin 1 m;b) vapaa etäisyys kuilun katon alempien osien välillä ... (ei muutoksia);c) korin yläpuolisen tilan on oltava riittävä, jotta siihen mahtuu yhdellä sivullaan lepäävä suorakulmainen laatikko, jonka mitat ovat vähintään 0,5 × 0,6 × 0,8.- Kohta 5.7.3.3Korvataan a kohdassa määrätyt mitat seuraavasti:"0,5 × 0,6 × 1 m".- Kohta 6.2.1Pääsy yleisistä tiloista koneisto- ja vetopyörähuoneiden sisäosiin täytyy:a) olla valaistavissa asianmukaisesti pysyvillä valaisimilla,b) olla helppoja käyttää täysin turvallisesti kaikissa olosuhteissa ja ilman, että tarvitsee mennä yksityisiin tiloihin.Kulkutiet koneistohuoneisiin ja itse sisäänkäynnit on oltava minimikorkeudeltaan 1,8 m. (Kynnyksiä ja reunuksia, joiden ulkonema on alle 0,4 m ei oteta huomioon)(N c).- Kohta 6.3.2.1Muutetaan toinen kohta seuraavasti:"Erityisesti on järjestettävä:a) selvä vaakasuora alue ohjaustaulujen ja kaappien eteen. Tämä alue määritellään seuraavasti (N c):- syvyys, mitattuna koteloiden ulkopinnasta, vähintään 700 mm. Tätä etäisyyttä voidaan vähentää 600 mm:iin ulkonevien hallintalaitteiden (kahvat jne.) edessä;- leveys: suurempi seuraavista kahdesta arvosta:500 mm taikaapin tai ohjaustaulun kokonaisleveys;b) (ei muutosta)."- Kohta 7.1.1 ja 8.6.3Korvataan arvo "10 mm" arvolla "6 mm:llä". Kohdan 0.1.2.2 toiseen virkkeeseen ei kuitenkaan sovelleta tätä uutta arvoa.- Kohta 8.2 Korin sisätilaKorvataan taulukon 1 alaosassa, viimeiset kolme riviä seuraavasti:"Jos nimelliskuorma ylittää taulukossa korin tilalle ilmoitetun arvon, henkilöiden maksimimäärän täytyy vastata korin todellista käytettävissä olevaa tilaa."- Kohta 8.13.1Lisätään seuraava vaatimus:"Korin katto on suunniteltava siten, että siihen voidaan asentaa reunakaide. Jäsenvaltiot voivat säätää, että niiden alueella reunakaiteen asentaminen korin katolle on pakollista."- Kohta 9.1.2 (c)Korvataan seuraavasti:"Muiden ominaisuuksien (rakenne, laajuus, ovaalisuus, joustavuustestit ...) täytyy olla vähintään asianmukaisissa ISO standardeissa säädetyn mukaisia. Jos sellaisia standardeja ei ole, sen jäsenvaltion, johon hissi asennetaan, kansallisia standardeja ja vaatimuksia täytyy noudattaa kun hissiä asennetaan".- Kohta 10.5.3.1 (b) 2Korvataan seuraavasti:"2 avata sähköisellä turvalaitteella (14.1.2) piiri, joka syöttää suoraan kahden kontaktorin keloja, joiden koskettimet ovat sarjassa moottoria ja jarrua syöttävissä piireissä. Kunkin kontaktorin on kyettävä katkaisemaan kuormitettu piiri."- Kohta 11 KORIN JA SEINIEN SEKÄ KORIN JA VASTAPAINON VÄLINEN VAPAA VÄLI- Kohta 11.2 Korin ja seinän välinen vapaa väli ovilla varustettujen hissien tapauksessa(ei muutosta);- Kohta 11.3 Korin ja seinän välinen vapaa väli ovettomien hissien tapauksessa(ei muutoksia);Lisätään alakohta seuraavasti:"11.4 Korin ja vastapainon välinen vapaa väliKorin ja siihen liittyvien komponenttien on oltava vähintään 0,05 m:n etäisyydellä vastapainosta (jos sellainen on) ja siihen liittyvistä komponenteista."- Kohta 12.4.2.1Lisätään kohta seuraavasti:"Kaikki jarrun mekaaniset osat, jotka ottavat osaa jarrutukseen rummussa tai levyssä, on asennettava kahtena sarjana ja niiden on oltava mitoitukseltaan sellaisia, että jos yksi komponenteista ei toimisi jarrurummussa tai -levyssä, riittävä jarrutusvaikutus on jatkuvasti käytössä sallitun kuorman sisältävän korin hidastamiseksi. Kuitenkin, viiden vuoden ajan tämän direktiivin voimaantulosta, jäsenvaltiot saavat päättää tämän vaatimuksen määräämisestä."- Kohta 13.1.1.2Korvataan seuraavasti:"Kansallisia sähkönsyöttöpiiriä koskevia säännöksiä sovelletaan kappaleessa 13.1.1.1 tarkoitettujen katkaisimien syöttönapoihin saakka. Niitä sovelletaan koneistohuoneen, vetopyörähuoneen sekä kaivon ja kuilun koko valaistuspiiriin."- Kohta 13.1.1.3Sikäli kuin standardi EN 81-1 ei sisällä erityismääräyksiä hissien sähköasennuksille, niihin sovelletaan direktiiviä 73/23/EEC.- Kohta 13.1.1.4Korvataan seuraavasti:"Hissien sähköasennusten täytyy:a) olla EEC:n jäsenvaltioiden kansallisten sähköteknisten komiteoiden hyväksymissä Cenelec:n harmonisoiduissa asiakirjoissa asetettujen vaatimusten mukaisia;b) milloin a kohdassa tarkoitettuja sähköasennuksia koskevia harmonisoituja asiakirjoja ei ole, olla sen maan kansallisten säännösten vaatimusten mukaisia, jossa hissi asennetaan."- Kohta 13.1.2Korvataan seuraavalla:"Koneisto- ja vetopyörähuoneissa koteloinnilla tehty oikosulkusuojaus, jossa on vähintään IP 1 X suojaustaso, on välttämätön."- Kohta 13.2.1.3Muutetaan seuraavasti:"Sekä kappaleessa 13.2.1.1 tarkoitetuille pääkontaktoreille että kappaleessa 13.2.1.2. tarkoitetuille relekontaktoreille voidaan kappaleen 14.1.1.1 noudattamisen edellyttämissä toimenpiteissä olettaa, että: ... (loppu muuttamatta)".- Kohta 13.3Korvataan seuraavasti:"13.3.1 Suoraan pääjohtoon kytketyt moottorit on oikosulkusuojattava.13.3.2 Suoraan pääjohtoon kytketyt moottorit on suojattava ylikuormitukselta manuaalisesti palautettavilla automaattisilla katkaisimilla (lukuun ottamatta kohdan 13.3.3 tapausta) jotka katkaisevat moottorin syötön kaikissa jännitteellisissä johdoissa.13.3.3 Kun ylikuormailmaisin toimii moottorin käämin lämpötilan nousun perusteella, katkaisin voi sulkeutua automaattisesti sen jälkeen, kun käämi on riittävästi jäähtynyt.13.3.4 Määräyksiä 13.3.2 ja 13.3.3 sovelletaan kaikkiin käämeihin, jos moottorin käämejä syötetään eri piireistä.13.3.5 Kun nostomoottoria syötetään moottorien käyttämistä tasavirtageneraattoreista, myös nostomoottorit on suojattava ylikuormalta."- Kohta 13.5.3.5Lisätään loppuun:"tai on päätyttävä sopivasti rakennettuun laippaan."- Kohta 13.5.4Korvataan seuraavasti:"Turvalaitteeseen sijoitettavat pistotulppa-tyyppiset liittimet ja laitteet on suunniteltava ja järjestettävä siten, että jos niiden irtivetäminen ei vaadi työkalun käyttöä, pistotulpan paikalleenasettaminen virheellisesti on mahdotonta."- Kohta 13.6.2"asiakirjan Cenelec HD 224 438:n mukaisesti' korvataan tekstillä 'asiakirjan HD 384 kappaleen 411 luvun 41 mukaisesti";- Kohta 14.1.2.1.2Poistetaan tämä kohta.- Kohta 14.1.2.1.6Korvataan seuraavasti:"Turvapiireissä, jotka koostuvat kahdesta tai useammasta kanavasta, kaikki muu paitsi pariteetin tarkastamisessa tarvittava informaatio on otettava ainoastaan yhdestä kanavasta."- Kohta 14.1.2.1.8Kappaleen ensimmäinen lause korvataan seuraavasti:"Sisäisen tehonsyötön rakenteen ja kytkennän on oltava sellaiset, että ne estävät kytkemisestä aiheutuvien vikasignaalien ilmenemisen sähköisten turvalaitteiden ulostuloissa."- Kohta 14.1.2.2.1Korvataan seuraavasti:"Turvakoskettimen toiminnan on perustuttava piirin katkaisulaitteiden pakkoliikkeiseen erottamiseen. Tämän erottamisen on tapahduttava jopa silloin kun liittimet on juotettu yhteen.Pakkoliikkeinen avautuminen saavutetaan, kun kaikki kosketuksen katkaisevat osat siirretään niiden auki-asentoon ja kun merkittävälle osalle liikkeestä liikkuvien liittimien ja käynnistimen sen osan välillä, johon käynnistysvoima syötetään, ei ole joustavia osia (esim. jousia).Suunnittelun on oltava sellainen, että komponentin vikautumisesta aiheutuva oikosulun riski on minimoitu."- Kohta 14.1.2.2.2Lisätään seuraava:"Turvakoskettimien on kuuluttava seuraaviin julkaisussa IEC 337-1 määriteltyihin luokkiin:a) AC 11 turvakoskettimille vaihtovirtapiireissä;b) DC 11 turvakoskettimille tasavirtapiireissä."- Kohta 14.1.2.2.3Ei muutosta.- Kohta 14.1.2.2.5Poistetaan sanat "Jos kosketinosat hankaavat eristäviin osiin".- Kohta 14.1.2.3.1Poistetaan tämä kohta.Tällöin 14.1.2.3.2 ja 14.1.2.3.3 kohta siirtyvät 14.1.2.3.1 ja 14.1.2.3.2 kohdaksi.- Kohta 14.1.2.3.3Lisätään seuraava kohta:"d) Monenkertaisissa piireissä on ryhdyttävä toimenpiteisiin sellaisen riskin rajoittamiseksi niin paljon kuin mahdollista, jossa vikoja esiintyy samanaikaisesti useammassa kuin yhdessä piirissä samasta syystä."- Kohta 14.1.2.5Korvataan seuraavasti:"Turvapiirien lähetinelementtien on kestettävä suunnasta riippumatta sinimuotoista värähtelyä, jonka taajuus on välillä 1 ... 50 Hz ja jonka amplitudi (mm) taajuuden f funktiona on seuraavien yhtälöiden mukainen:a = >NUM>25>DEN>f kun 1 NUM>250>DEN>f² kun 10 LIITE IILUETTELO HISSIEN OSISTA, JOTKA ON 2 ARTIKLAN(1) MUKAISESTI TOIMITETTAVA ETY-TYYPPITARKASTUKSEEN JA ETY-TARKASTUKSEEN1. Kuilun ovien lukituslaitteet,2. Nopeudenrajoittimet (kori ja vastapaino),3. Tarraimet (kori ja vastapaino),4. Puskurit (energiaa varastoiva puskuri, jossa on vaimennettu palautusliike ja energiaa kuluttava puskuri).(1) Niin pian kuin kuilun ovia koskevia vaatimuksia täydennetään 5 artiklassa säädetyn menettelyn mukaisesti sen osalta, miten ne toimivat tulipalossa, myös ne tulee toimittaa ETY-tyyppitarkastukseen ja ETY-tarkastukseen.LIITE IIIETY-TYYPPITARKASTUSTODISTUKSEN MALLI>VIITTAUS KAAVIOON>>VIITTAUS KAAVIOON>